**ATTĪSTĪBAS KOMITEJA**

SĒDES PROTOKOLS

**Nr. 18.**

2024.gada 25.septembris

Ķekavā, Ķekavas novadā

Sēde sasaukta un atklāta plkst.09:30.

**Sēdes vadītājs** – komitejas priekšsēdētājs Juris Jerums.

**Protokolētāja** – sekretariāta vadītāja Vija Milbrete.

**Sēdē piedalās:**

Dalībnieki ar balsstiesībām - Aigars Vītols, Andris Ceļmalnieks, Kristīne Hāze.

Izpilddirektore - Jolanta Jansone.

Pašvaldības darbinieki –

Juridiskā atbalsta vadītājs Jānis Zvaigzne;

Attīstības un būvniecības pārvaldes vadītājas vietnieks Juris Križanovskis;

Īpašumu pārvaldes Zemes ierīcības inženiere Daiga Ozola.

**Sēdē nepiedalās:** Gatis Līcis, Juris Žilko, Karina Putniņa.

**Darba kārtība**

1. Par nekustamo īpašumu “Ceļš Naudītes iela”, un “Ceļš Naudītes iela 2” daļu pārņemšanu Ķekavas novada pašvaldības īpašumā;
2. Par detālplānojuma “Ķirši ” grozījumu apstiprināšanu nekustamajā īpašumā “Ķirši”, Rāmavā, Ķekavas pagastā;
3. Par detālplānojuma “Rāmavas iela 8 (2008)” grozījumu daļā izstrādes uzsākšanu nekustamajā īpašumā Griezes ielā 11 un “Rūdolfa dīķis”, Rāmavā, Ķekavas pagastā;
4. Par detālplānojuma “Jaunmuižnieki”, Ķekavā, apstiprināšanu;
5. INFORMATĪVS - Par pašvaldības nozīmes ielas statusu ielai gar nekustamo īpašumu “Atvari”, Daugmalē; Daugmales pagastā;
6. Par publisko apspriešanu smilts un aleirīta ieguvi atradnē “Liedeslīkumi”, Baldones pagastā;
7. INFORMATĪVS - Par nekustamā īpašuma Ausekļa iela 11, Ķekavā, atsavināšanu;
8. INFORMATĪVS - Par servitūta nodibināšanu Celtnieku ielā, Ķekavā;
9. INFORMATĪVS - Par laipas zem autoceļu A5 gar Ķekavas upi saskaņošanu ar Latvijas valsts ceļiem.

**Sēdes norise tiek fiksēta audio ierakstā.**

*Juris Jerums konstatē, ka sēdē nepiedalās trīs komitejas locekļi – Gatis Līcis, Juris Žilko un Karina Putniņa, bet ir kvorums un tāpēc atklāj komitejas sēdi.*

**Darba kārtība**

*Jautājumu sadaļā piedalās Andris Ceļmalnieks, Juris Jerums.*

*Jautājumu vairāk nav, debatēt neviens nevēlas un sēdes vadītājs aicina apstiprināt izsludināto darba kārtību.*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj:**

Apstiprināt komitejas 2024.gada 25.septembra sēdes darba kārtību.

**1. Par nekustamo īpašumu “Ceļš Naudītes iela”, un “Ceļš Naudītes iela 2” daļu pārņemšanu Ķekavas novada pašvaldības īpašumā**

*(Jautājuma izskatīšana audio ierakstā sākas plkst.00:01:50)*

*Par jautājumu ziņo Daiga Ozola – pamatojoties uz iepriekšējo komiteju pozitīvajiem atzinumiem, ir sagatavots lēmuma projekts par zemes vienību pārņemšanu pašvaldības īpašumā, uz kurām atrodas pašvaldības izbūvētais gājēju un velo celiņš. Lēmuma projektu izskatīja vakar Īpašumu komiteja un izteica pozitīvu atzinumu.*

*Jautājumu nav, debatēt neviens nevēlas un sēdes vadītājs aicina balsot par lēmuma projektu.*

Par lēmuma projektu –

*“Par nekustamo īpašumu “Ceļš Naudītes iela”, un “Ceļš Naudītes iela 2” daļu pārņemšanu Ķekavas novada pašvaldības īpašumā”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj:**

Atbalstīt lēmuma projektu un virzīt izskatīšanai Ķekavas novada domes sēdē.

Lēmuma projekts pielikumā Nr. 1.

**2. Par detālplānojuma “Ķirši ” grozījumu apstiprināšanu nekustamajā īpašumā “Ķirši”, Rāmavā, Ķekavas pagastā**

*(Jautājuma izskatīšana audio ierakstā sākas plkst.00:03:06)*

*Par jautājumu ziņo Juris Križanovskis – ir izstrādāti detālplānojuma grozījumi īpašumam Ķirši, Rāmavā. Grozījumi paredz veidot trīs jaunas apbūves zemes vienības un divi zemes gabali būs paredzēti ceļam. Īpašumā paliek viena liela nesadalīta zemes vienība, kuru pēc detālplānojuma realizācijas varēs tālāk sadalīt jau ar zemes ierīcības projektiem. Detālplānojums paredz obligātu pieslēgšanos centrālajiem tīkliem, savukārt administratīvais līgums paredz detālplānojumu realizēt kārtās, kur pirmajā kārtā realizēs ielas grants šķembu līmenī, lietus ūdens savākšanas sistēmu, elektrotīlus, centrālos kanalizācijas un ūdensapgādes tīklus, un ārējās ugunsdzēsības hidrantu. Pēc tam, kad pirmā kārtā realizējamie objekti būs nodoti ekspluatācijā, tikai tad varēs uzsākt zemes sadali savrupmāju apbūvei.*

*Jautājumu sadaļā piedalās Andris Ceļmalnieks, Juris Križanovskis.*

*Jautājumu vairāk nav, debatēt neviens nevēlas un sēdes vadītājs aicina balsot par lēmuma projektu.*

Par lēmuma projektu –

*“Par detālplānojuma “Ķirši ” grozījumu apstiprināšanu nekustamajā īpašumā “Ķirši”, Rāmavā, Ķekavas pagastā”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj:**

Atbalstīt lēmuma projektu un virzīt izskatīšanai Ķekavas novada domes sēdē.

Lēmuma projekts pielikumā Nr. 2.

**3. Par detālplānojuma “Rāmavas iela 8 (2008)” grozījumu daļā izstrādes uzsākšanu nekustamajā īpašumā Griezes ielā 11 un “Rūdolfa dīķis”, Rāmavā, Ķekavas pagastā**

*(Jautājuma izskatīšana audio ierakstā sākas plkst.00:07:35)*

*Par jautājumu ziņo Juris Križanovskis – arī šis īpašums atrodas Rāmavā. Saņemts iesniegums par izstrādāta detālplānojuma grozījumu izstrādes uzsākšanu. Īpašums pieguļ Liepu alejai un tajā ietilpst Rūdolfa dīķis. Šobrīd šai daļai, saskaņā ar teritorijas plānojumu, noteiktais zonējums ir Jaukta centra apbūve un zaļā zona. Detālplānojuma grozījumu mērķis ir samazināt dīķa teritoriju, lai zemes vienībā varētu realizēt apbūvi un vienlaikus pārkārtot savstarpējo robežu starp zemes gabalu, kurā atrodas dīķis un blakus esošo īpašumu, lai palielinātu tā teritoriju tādējādi, lai būtu ievērota uzbūvētās ēkas būvlaide, jo šobrī ēka atrodas par tuvu robežai.*

*Jautājumu sadaļā piedalās Andris Ceļmalnieks, Juris Križanovskis, Juris Jerums, Aigars Vītols.*

*Jautājumu vairāk nav, debatēt neviens nevēlas un sēdes vadītājs aicina balsot par lēmuma projektu.*

Par lēmuma projektu –

*“Par detālplānojuma “Rāmavas iela 8 (2008)” grozījumu daļā izstrādes uzsākšanu nekustamajā īpašumā Griezes ielā 11 un “Rūdolfa dīķis”, Rāmavā, Ķekavas pagastā”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj:**

Atbalstīt lēmuma projektu un virzīt izskatīšanai Ķekavas novada domes sēdē.

Lēmuma projekts pielikumā Nr. 3.

**4. Par detālplānojuma “Jaunmuižnieki”, Ķekavā, apstiprināšanu**

*(Jautājuma izskatīšana audio ierakstā sākas plkst.00:19:05)*

*Par jautājumu ziņo Juris Križanovskis – detālplānojuma teritorija atrodas Ķekavas pilsētā, tas pieguļ autoceļam P137 netālu no Pliederu ielas. Detālplānojums ir jau izstrādāts un izgājis publiskās apspriešanas procedūru, visi atzinumi ir pozitīvi un iedzīvotāju iebilžu nav. Detālplānojums paredzēs sadalīt zemi astoņos apbūves zemes gabalos un zemei cauri izvīsies iela. Arī šo detālplānojumu paredzēts realizēt kārtās, kur vispirms realizē ceļu un komunikācijas, detālplānojumā paredzēts obligāts pieslēgums centrālajiem tīkliem, un kad infrastruktūras objekti būs nodoti ekspluatācijā, tad tikai varēs uzsākt zemes sadali apbūves zemes gabalos.*

*Jautājumu sadaļā piedalās Andris Ceļmalnieks, Juris Križanovskis.*

*Jautājumu vairāk nav, debatēt neviens nevēlas un sēdes vadītājs aicina balsot par lēmuma projektu.*

Par lēmuma projektu –

*“Par detālplānojuma “Jaunmuižnieki”, Ķekavā, apstiprināšanu”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj:**

Atbalstīt lēmuma projektu un virzīt izskatīšanai Ķekavas novada domes sēdē.

Lēmuma projekts pielikumā Nr. 4.

**5. Par pašvaldības nozīmes ielas statusu ielai gar nekustamo īpašumu “Atvari”, Daugmalē, Daugmales pagastā**

*(Jautājuma izskatīšana audio ierakstā sākas plkst.00:25:04)*

*Par jautājumu ziņo Juris Jerums – pašvaldībā saņemts iesniegums ar lūgumu ielai, kas ir publiska un kuru izmanto visi iedzīvotāji, un kas pieder daudzdzīvokļu ēkas īpašniekiem, noteikt pašvaldības ielas statusu. Privātām ielām un ceļiem pašvaldības statusu var piešķirt divos veidos - ar teritorijas plānojumu vai domei izdodot administratīvo aktu. Šajā gadījumā izvēlēts otrais variants, un Jerums iesniedzis attiecīgu priekšlikumu.*

*Jautājumu sadaļā piedalās Aigars Vītols, Juris Križanovskis, Juris Jerums, Andris Ceļmalnieks.*

*Jautājumu vairāk nav, debatēt neviens nevēlas un sēdes vadītājs aicina balsot par priekšlikumu.*

Priekšlikums no Jura Jeruma -

*“Uzsākt nepieciešamo procesu (skice, vēstules visiem mājas īpašniekiem) un sagatavot lēmumprojektu par pašvaldības nozīmes statusa piešķiršanu ielai gar Atvaru māju, Daugmalē”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj: priekšlikumu atbalstīt.**

**6. Par publisko apspriešanu smilts un aleirīta ieguvi atradnē “Liedeslīkumi”, Baldones pagastā**

*(Jautājuma izskatīšana audio ierakstā sākas plkst.00:35:00)*

*Par jautājumu ziņo Pauls Grants – ir notikusi publiskā apspriešana par derīgo izrakteņu ieguves vietas izveidi īpašumā Liedeskalni, kas atrodas pie ceļa uz tūrisma objektu Kazas lauki. To, ka jārīko publiskā apspriešana nosaka nevis ārējie normatīvie akti, bet Baldones teritorijas plānojums. Publiskā apspriešana notika četras nedēļas no augusta sākuma līdz 9.septembrim. Klātienes publiskā apspriešana notika 22.augustā, cilvēkiem parasti ir interese par šādiem objektiem, un arī šoreiz tā bija. Publiskās apspriešanas laikā saņemti vairāki iesniegumi un lielākās iebildes ir par to, ka tiks izmantots pašvaldības ceļš, tāpēc piedāvā alternatīvus varinatus, kā izrakteņus izvest no karjera. Tomēr šo piedāvājumu pašvaldība var tikai pieņemt zināšanai, bet ietekmēt nevar. Vienīgais, ko var darīt pašvaldība – izdodot derīgo izrakteņu ieguves atļauju, izvirzīt prasības pašvaldības ceļa stiprināšanai. Jautājums ir informatīvs, un uz nākamām sēdēm tiks sagatavots lēmuma projekts par atļaujas izdošanu.*

*Jautājumu sadaļā piedalās Kristīne Hāze, Pauls Grants, Jānis Zvaigzne, Juris Jerums, Andris Ceļmalnieks.*

*Jautājumu vairāk nav, debatēt neviens nevēlas un sēdes vadītājs aicina balsot par priekšlikumu.*

Priekšlikums no Kristīnes Hāzes -

*“Uzdot uzņēmējam sagatavot ceļu pirms karjera izstrādes sākšanas - dubultā seguma apstrāde. Noteikt, ka darba laiks ir darba dienās no pl. 8.oo-18.oo”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj: priekšlikumu atbalstīt.**

**7. Par nekustamā īpašuma Ausekļa iela 11, Ķekavā, atsavināšanu**

*(Jautājuma izskatīšana audio ierakstā sākas plkst.00:51:25)*

*Par jautājumu ziņo Juris Križanovskis – saņemts iesniegums par daļas no Ausekļu ielas atsavināšanu. Viņš rāda kartē ielas atrašanās vietu Ķekavā, tā atrodas rūpnieciskajā teritorijā. Iesniegumā īpašnieks lūdz mainīt zemei lietošanas mērķi un, tā kā zemes gabals ir par mazu, lai uz tā veiktu būvniecību, tad īpašnieks piedāvā pašvaldībai to atsavināt. Šobrīd visam zemes gabalam ir noteikta rūpnieciskā zona, tāpēc arī kadastrālā vērtība ir liela. Ja lietošanas mērķi nomainītu uz esošo izmantošanu – transporta infrastruktūra, tad tas zemes kadastrālo vērtību samazinātu, un tad varētu īpašniekam piedāvāt maiņas darīju pret zemes vienību ap 100 kv.m. lielu, kas šai vietā pieder pašvaldībai. Viņš sniedz sīkāku skaidrojumu par zemes maiņas darījuma detaļām un iemesliem, kāpēc pašvaldībai nebūtu izdevīgi zemi atsavināt, par situāciju un īpašajiem apstākļiem, kādi ir zemei.*

*Jautājumu sadaļā piedalās Andris Ceļmalnieks, Juris Križanovskis, Aigars Vītols.*

*Jautājumu vairāk nav, debatēt neviens nevēlas un sēdes vadītājs aicina balsot par priekšlikumu.*

Priekšlikums no Jura Jeruma -

*“Izskatīt maiņas darījuma iespējamību, noskaidrot papildus nepieciešamo informāciju un sniegt atkārtotu ziņojumu komitejā”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj: priekšlikumu atbalstīt.**

**8. Par servitūta nodibināšanu Celtnieku ielā**

*(Jautājuma izskatīšana audio ierakstā sākas plkst.01:19:11)*

*Par jautājumu ziņo Juris Križanovskis – jautājums jau tika skatīts komitejā un tā lēma servitūtu nepiešķirt, bet gaidīt tiesas lēmumu, jo divi kaimiņi savā starpā tiesājas par ceļa servitūtu, un strīdā iesaistīta arī pašvaldība. Iesniedzējam pieder īpašums starp Celtnieku ielu un autoceļu P137, kuram nav piekļuves, tāpēc viņš lūdz pašvaldībai izveidot ceļa servitūtu uz pašvaldības un Ķekavas namiem piederošās zemes. Pārrunās secināts, ka Ķekavas nami nevēlas, lai piešķir servitūtu pa jau esošo ceļu, jo tad viss īpašums tiks sašķelts daļās, tāpēc piedāvā ceļa servitūtu novirzīt pa īpašuma malu. Tālāk Križanovskis skaidro par strīdu starp diviem blakus kaimiņiem, kuri tiesājas par piekļuves nodrošināšanu. Pirmās instances tiesa ir secinājusi, ka piekļuvi īpašumam var nodrošināt arī pa citu vietu, tāpēc Celtnieku ielas 11 īpašnieka prasību tiesa noraidījusi, bet pašvaldībai vajadzētu sagatavot alternatīvu piekļuves veidu šiem abiem īpašumiem jau ne kā servitūtu, bet kopīgu pašvaldības ceļu tīklu. Sanāca kopā pašvaldības speciālisti un vadība un Ķekavas namu pārstāvji un secināja, ka šāds altenatīvai variants varētu būt piekļuve no autoceļa P137, bet tas jāsaskaņo ar Latvijas valsts ceļiem, vai viņi dos piekļuvi no valsts autoceļa. Otra iespēja ir pārbūvēt Celtnieku ielas satiksmes mezglu. Križanovskis tomēr uzskata, ka vajadzētu piesaistīt kādu ceļu inženieki, kas pateiktu savu redzējumu, kā labāk izveidot ceļu tīklu visā šajā rajonā. Tomēr šā brīža budžetā līdzekļi šāda speciālista algošanai nav, bet varbūt tos var paredzēt budžeta grozījumos.*

*Jautājumu sadaļā piedalās Jerums, Križanovskis, Aigars Vītols, Ceļmalnieks, Zvaigzne.*

*Jautājumu vairāk nav un Juris Jerums atklāj debates.*

*Debatē Aigars Vītols.*

*Juris Jerums slēdz debates un aicina balsot par lēmuma projektu.*

Priekšlikums no Jura Jeruma -

*“Izvērtēt iespējamo ceļu tīkla attīstību un ar to saistītās izmaksas, teritorijā starp Celtnieku ielu, autoceļu P137 un (orientējoši) 330kV elektrolīniju.*

*Noskaidrot pieslēguma iespēju pie P137 no perspektīvās Noliktavas ielas.*

*Pieprasīt nepieciešamo finansējumu darbību uzsākšanai, 2024.gada tuvākajos budžeta grozījumos.”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj: priekšlikumu atbalstīt.**

**9. Par laipas zem autoceļa A5 gar Ķekavas upi saskaņošanu ar Latvijas valsts ceļiem.**

*(Jautājuma izskatīšana audio ierakstā sākas plkst.01:43:43)*

*Par jautājumu ziņo Juris Križanovskis – no Latvijas valsts ceļiem saņemta vēstule saistībā ar autoceļa A5 šķērsošanu gar Ķekaviņas upi. Jautājums radās pēc Ķekavas apvedceļa realizācijas, kā rezultātā tika slēgts autoceļu V6 un A5 krustojums, un otrā auceļa pusē dzīvojošajiem iedzīvotājiem liegts šķērsot A5. Lai rastu pagaidu risinājumu, tad izveidota laipa gar Ķekaviņas upi. Ar Latvijas valsts ceļiem jau noslēgta vienošanās par šķērsojuma izveidošanu, bet no Latvijas valsts ceļu vēstules saprotams, ka viņi vēlas, lai pašvaldība izbūvētu piekļuves ceļus šim šķērsojumam, tomēr tā tas nebūs, jo pašvaldība tikai apņēmusies uzturēt nevis izbūvēt šos pievedceļus, par ko arī vajadzētu panākt grozījumus līgumā un tam nepieciešams komitejas atzinums.*

*Jautājumu sadaļā piedalās Andris Ceļmalnieks, Juris Križanovskis, Juris Jerums, Kristīne Hāze*

*Jautājumu vairāk nav, debatēt neviens nevēlas un sēdes vadītājs aicina balsot par priekšlikumu.*

Priekšlikums no Jura Jeruma -

*“Sagatavot (kopā ar LVC) papildinājumus noslēgtajā Sadarbības līgumā, kas atrisinātu gājēju un velo piekļuves pie pagaidu laipas un to apsaimniekošanu, kā to savā vēstulē ir norādījuši LVC.*

*Sadarbībā ar Īpašumu pārvaldi noskaidrot iespējamos risinājumus minētās vietas apsaimniekošanai (kurš to varētu veikt, ar to saistītās izmaksas)”,*

**Atklāti balsojot**

ar 4 balsīm "Par" (Aigars Vītols, Andris Ceļmalnieks, Juris Jerums, Kristīne Hāze),

"Pret" – nav, "Atturas" – nav,

**Attīstības komiteja nolemj:** **priekšlikumu atbalstīt.**

Sēdi slēdz plkst.11:31

Komitejas priekšsēdētājs: (1PARAKSTS)  Juris Jerums

Sēdes protokolētāja: (2PARAKSTS) Vija Milbrete

1-2 ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.